Äijihsuálui

Äijihsuálui on asustamata saar Soomes Inari järves ligikaudu 11 kilomeetri kaugusel Inari külast. Saar on saami looduslik pühapaik (siejdi), ohvrikoht. 

Saare nimi on Inari saami keeles Äijihsuálui, põhjasaami keeles Áddjá, soome keeles Ukko, Ukonsaari või Ukonkivi. 

Äijih-nimelist jumalat, kelle nimi tähendab vanaisa või äikest, on saarel palutud teadaolevalt veel 19. sajandi lõpul. Kombetalituste hulka on kuulunud mitmesuguste kütitud loomade, näiteks põhjapõtrade luude ja sarvede viimine koopasse saarel. Inglise arheoloog Arthur Evans käis koopas 1873. aastal ja tegi seal väljakaevamisi. Koopast leiti lisaks luudele veel 13. sajandist pärinev rõngakujuline peaehe. 

Koduloolane Samuli Paulaharju on Äijihsuálui kohta 1932. aastal kirjutanud: "Järve paljude teiste saarte hulgast on seda näha kaugele, isegi kiriku juurde kaugemale kui penikoorma kaugusele. Kalju sees on suur ohvrikoobas, tuntud juba vanast ajast. Koopas on praegugi alles luid, "karu ja metsiku põhjapõdra ja linnu luid". Vana Inari elanik meenutab vanade Inari jumalate kohta, et "Ukko oli meesjumal Inari Ukonsaaril... ja teine oli naisjumal, Galguvaara áhkku (vanaema).""Samuli Paulaharju, "Seitoja ja seidan palvontaa", Suomalaisen Kirjallisuuden Seura, Helsinki 1932, lk 36.

Soome muuseumiamet Museovirasto esitas 1990. aastal Äijihsuálui kandideerima UNESCO maailmapärandi nimistusse, kuid saart pole nimistusse seni arvatud.The Holy place of worship of Ukonsaari by the Sami people at Inari. UNESCO koduleht. (Kasutatud 19.12.2016.)

Viited

Välislingid
 Äijihsuáluist muuseumi Siida veebilehel (soome keeles)
 Tutvustus veebilehel luontoon.fi (soome keeles)

Kategooria:Soome saared
Kategooria:Looduslikud pühapaigad
Kategooria:Pühad koopad
Kategooria:Saami looduslikud pühapaigad
Kategooria:Soome looduslikud pühapaigad